Diari Oficial de la Generalitat Valenciana


Sumari del DOGV 3064, del 26-08-1997 (1997/9769)

RESOLUCIÓ de 30 de juliol de 1997, de la Universitat Jaume I de Castelló, per la qual es convoquen proves selectives d'accés al grup A, sector d'administració especial, pel sistema d'oposició lliure. (Convocatòria A-AE-4/97).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3064

Data del DOGV
:   26-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9769


Data del document
:   30-07-1997

Organisme emissor
:   Universitat Jaume I de Castelló

Tipus de document
:   Resolució

Correcció d'errades

RESOLUCIÓ de 30 de juliol de 1997, de la Universitat Jaume I de Castelló, per la qual es convoquen proves selectives d'accés al grup A, sector d'administració especial, pel sistema d'oposició lliure. (Convocatòria A-AE-4/97).  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que té atribuïdes per l'article 18 en relació amb el 3.2.e de la Llei de Reforma Universitària i segons el que estableix l'article 120.3 dels Estatuts de la Universitat Jaume I de Castelló, aprovats pel Decret 5/1997, del Govern Valencià (DOGV núm. 2.922 de 4 de febrer de 1997), acorda convocar proves selectives d'accés al grup A, sector d'administració especial, assessor lingüístic d'anglès, d'acord amb les següents bases.  
1. Objecte de la convocatòria  
1.1. Aquesta convocatòria té per objecte la selecció de personal per a cobrir 1 lloc vacant del grup A, sector d'administració especial de la Universitat Jaume I, assessor lingüístic d'anglès, especificat en l'annex I, pel torn d'accés lliure mitjançant el sistema d'oposició.  
1.2. D'acord amb el que estableix l'article 49.3 de la Llei de Reforma Universitària i l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ha d'ajustar al que estableix el Text Refós de la Llei de la Funció Pública Valenciana, de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de mesures fiscals, administratives i d'organització de la Generalitat, els Estatuts de la Universitat Jaume I i per les normes establides en aquesta convocatòria.  
2. Condicions generals dels aspirants  
2.1. Per a ser admès a aquestes proves selectives els aspirants hauran de reunir els següents requisits:  
Tenir la nacionalitat espanyola o la d'un dels altres estats membres de la Unió Europea, o d'aquells estats als quals els siga d'aplicació la lliure circulació de treballadors i treballadores, en els termes previstos en la llei estatal que regula aquesta matèria.  
Tenir fets els divuit anys i no haver arribat a l'edat de jubilació forÁosa.  
Estar en possessió, o complir les condicions per a obtenir en la data en què finalitze el termini de presentació d'instàncies, d'una titulació de doctorat, llicenciatura, enginyeria o arquitectura i/o equivalent i acreditar el nivell superior de coneixements de valencià mitjançant un certificat expedit per la Universitat Jaume I, altres universitats o la Junta Qualificadora de Coneixements de Valencià. Aquest últim requisit no s'exigirà als aspirants que tinguen la titulació de la llicenciatura en Filologia Valenciana o equivalent.  
No patir malaltia o discapacitat que impedisca l'exercici de les funcions del lloc oferit.  
No estar inhabilitat per a l'exercici professional o l'exercici de funcions públiques, ni haver sigut separat mitjançant expedient disciplinari del servei de l'administració pública. Per a les persones estrangeres, no estar sotmès a cap sanció disciplinària o penal que impedisca al seu Estat l'accés a la Funció Pública.  
No estar sotmès en cap causa legal d'incapacitat o d'incompatibilitat, d'acord amb allò que estableix la Llei 53/1984 i RD 598/1985 d'Incompatibilitats del Personal al Servei de les Administracions Públiques, sense perjudici per als que ja ocupen un càrrec públic o una activitat privada incompatible d'exercir el dret d'opció al qual es refereix l'esmentada norma legal.  
2.2. Les condicions per a l'admissió a les proves s'han de reunir al moment de finalització del termini de presentació de sol·licituds i mantenir-se durant tot el procés selectiu, fins el moment de la presa de possessió.  
3. Drets díexamen  
3.1. Els drets d'examen són de 3.519 pessetes i s'han d'ingressar al compte corrent núm. 5942670065 - "Universitat Jaume I de Castelló. Drets d'examen" - a Bancaixa, entitat 2077, sucursal 0580 del carrer dels Cavallers, 2; també es poden fer efectius en la forma prevista en l'apartat sisè de l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cap cas, la presentació i pagament comportarà la substitució del tràmit de presentació en temps i forma de la sol·licitud davant de l'òrgan expressat en la base 4.2.  
3.2. Amb la presentació de la sol·licitud s'haurà d'acreditar el pagament previ dels drets d'examen, per a la qual cosa caldrà adjuntar a la instància el resguard original de l'ingrés.  
3.3. Les quantitats ingressades en concepte de drets d'examen només seran reintegrades, amb la petició prèvia de la persona interessada, a aquells aspirants que no siguen admesos a les proves selectives per falta d'algun dels requisits exigits en les bases de la convocatòria. En aquesta petició la persona interessada haurà d'indicar les dades bancàries necessàries per realitzar el reintegrament.  
4. Presentació de les sol·licituds  
4.1. La sol·licitud per a participar en el procés selectiu, en la qual l'aspirant haurà de fer constar que reuneix totes les condicions que s'hi exigeixen, s'han d'adreçar al Rectorat de la Universitat Jaume I.  
4.2. Les sol·licituds s'han d'ajustar al model normalitzat d'instància, que figura en l'Annex IV a aquesta resolució, i que els serà facilitat gratuïtament a les consergeries dels tres campus de la Universitat: Campus de Borriol, Campus del Riu Sec i Campus de la Penyeta Roja, a Castelló de la Plana.  
4.3. El termini per a la presentació de sol·licituds serà de 20 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
4.4. La presentació de sol·licituds podrà efectuar-se, dins del termini assenyalat en el paràgraf anterior, al Registre General de la Universitat Jaume I, (Campus de la Penyeta Roja, 12442 -Castelló de la Plana) i als Registres Auxiliars del Registre General que es troben a:  
a) Campus de la Penyeta Roja: Secretaria de l'Escola Superior de Ciències Experimentals i Tecnologia.  
b) Campus de Borriol: Facultat de Ciències Humanes i Socials.  
c) Campus del Riu Sec: Facultat de Ciències Jurídiques i Econòmiques.  
o segons les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies s'hauran de lliurar en sobre obert per tal que el funcionari de Correus hi pose la data i el segell a la part superior esquerra; hi haurà de figurar amb claredat el nom de l'oficina i la data.  
4.5. Els aspirants amb minusvalideses que necessiten possibles adaptacions de temps o mitjans per a la realització d'algun dels exercicis de la fase d'oposició, hauran d'expressar-ho en la sol·licitud, amb la indicació de l'adaptació concreta que requereixen.  
4.6. Sense perjudici del resguard original acreditatiu de líingrés dels drets d'examen, els aspirants hauran d'adjuntar també a la seua instància una fotocòpia simple del document nacional d'identitat en vigor, o document equivalent per als nacionals d'altres estats a què fa referència la base 2.1.a.  
4.7. A l'efecte de possibles notificacions, s'entendrà com domicili de l'interessat el que l'aspirant haja assenyalat en la seua instància, excepte quan amb posterioritat en manifeste un altre distint i ho comunique de forma expressa i fefaent a l'autoritat convocant.  
5. Admissió d'aspirants  
5.1. Finalitzat el termini de presentació de sol·licituds, després de verificar que s'ha realitzat el pagament dels drets d'examen, el rector dictarà una resolució amb la relació provisional d'admesos i d'exclosos a la realització de les proves. Aquesta resolució es publicarà en el DOGV.  
5.2. Els aspirants, en el cas d'error o exclusió, podran esmenar els defectes de la sol·licitud o fer les al·legacions que consideren oportunes, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos en el Diari Oficial de la Generalitat Valenciana.  
5.3. En tot cas, per tal d'evitar errors i si es produeixen, possibilitar-ne l'esmena en temps i forma, els aspirants han de comprovar fefaentment no només que no figuren en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
5.4. Seran causes d'exclusió, a més de les assenyalades en altres apartats d'aquestes bases:  
- L'omissió de la firma en la sol·licitud;  
- No adjuntar la fotocòpia del DNI en vigor o el document equivalent per als nacionals d'altres estats a què fa referència la base 2.1a);  
- No abonar els drets d'examen.  
5.5. Finalitzat el termini de 10 dies, esmenats el defectes, si n'hi havia, i vistes les al·legacions que corresponguen, es dictarà una resolució amb la relació definitiva d'admesos i d'exclosos; i almenys, amb una antelació de 15 dies, la data, el lloc i l'hora en què tindrà lloc el començament dels exercicis. Aquesta resolució es publicarà en el DOGV.  
6. Proves selectives  
6.1. El procediment de selecció es farà pel sistema d'oposició lliure.  
6.2. L'oposició constarà dels exercicis que s'indiquen a continuació.  
Primer exercici. Obligatori i eliminatori  
Consistirà en el desenvolupament per escrit, en un temps màxim de dues hores, de dos temes, un d'aquests elegit entre tres, trets a la sort, un per cada apartat A, C i D del bloc I de l'annex II d'aquesta convocatòria, i l'altre, obligatòriament, extret de l'apartat B. El tribunal podrà ordenar la lectura pública en anglès d'aquest exercici als opositors.  
Segon exercici. Obligatori i eliminatori  
Consistirà en la traducció d'un text del castellà a l'anglès, d'un altre del valencià a l'anglès, un altre de l'anglès al castellà i, finalment, un altre de l'anglès al valencià. La durada de l'exercici la fixarà el tribunal amb l'antelació oportuna, d'acord amb el seu contingut.  
Tercer exercici. Obligatori i eliminatori  
Consistirà en la realització d'una prova de tipus test, amb quatre respostes alternatives, de les quals, només una en serà la correcta, en relació amb el temari que figura en el bloc II de l'annex II d'aquesta convocatòria. La durada de l'exercici la fixarà el tribunal amb l'antelació oportuna, d'acord amb el seu contingut.  
Quart exercici. Voluntari i de mèrits  
Consistirà en una prova sobre coneixements, a nivell d'usuari, del programa de tractament de textos Word 6.0 per a PC. La durada de l'exercici la fixarà el tribunal amb l'antelació oportuna, d'acord amb el seu contingut.  
7. Qualificació dels exercicis  
7.1. El primer exercici es puntuarà de 0 a 10 punts, i seran eliminats els aspirants que no arriben a un mínim de 5 punts.  
7.2. El segon exercici es puntuarà de 0 a 10 punts, i seran eliminats els aspirants que no arriben a un mínim de 5 punts.  
7.3. El tercer exercici es puntuarà de 0 a 10 punts. Serà necessari per a aprovar obtenir un mínim de 5 punts. Les contestacions errònies es valoraran negativament amb una penalització equivalent a un terç del valor de cada contestació correcta.  
7.4. El quart exercici es puntuarà de 0 a 5 punts.  
7.5. Finalitzada l'oposició el tribunal farà pública la llista d'aspirants que han superat les proves selectives, incloent-hi només les puntuacions dels exercicis obligatoris de l'oposició, i es configurarà una llista per ordre de puntuació de major a menor que s'interromprà quan el nombre d'inclosos coincidisca amb el nombre de les vacants oferides.  
En cas d'empat entre els aspirants inclosos en la llista, l'ordre s'establirà en primer lloc d'acord amb la puntuació obtinguda en el segon exercici, i si encara es mantenia, d'acord amb la major puntuació obtinguda en el primer i tercer exercici, per aquest ordre. Si persistia l'empat, l'ordre s'establirà per sorteig.  
7.6. La puntuació final de l'oposició estarà constituïda per la suma de la puntuació obtinguda en l'apartat anterior i la de l'exercici voluntari i de mèrits.  
8. Desenvolupament de les proves selectives  
8.1. Els exercicis es realitzaran a Castelló.  
El primer exercici es realitzarà al lloc, data i hora que s'establisca en la resolució per la qual s'aprova i es publica en el Diari Oficial de la Generalitat Valenciana la llista definitiva d'admesos i d'exclosos de les proves objecte d'aquesta convocatòria.  
8.2. Els aspirants seran convocats a cada exercici mitjançant crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen quan ja haja finalitzat la crida dels aspirants convocats.  
Els aspirants hauran d'acreditar la personalitat mitjançant la presentació del DNI, o del resguard amb fotografia, del passaport o del permís de conduir -per a aquesta finalitat no seran vàlides les fotocòpies compulsades dels dits documents- així com de l'exemplar per a la persona interessada de la sol·licitud d'admissió a les proves.  
8.3. Començades les proves, el tribunal farà públic l'anunci de realització de la resta dels exercicis al local on haja tingut lloc l'anterior i al tauler d'anuncis del Servei de Recursos Humans, primera planta del Campus de la Penyeta Roja, amb una antelació mínima de 48 hores.  
9. Publicitat de les llistes  
9.1. Després de la realització de cada una de les proves, el tribunal farà pública mitjançant un anunci als locals on s'hagen realitzat i al tauler d'anuncis del Servei de Recursos Humans, la llista d'aspirants que les han superat.  
Així mateix es publicaran les llistes a què fa referència la base 7.5 als llocs abans esmentats.  
9.2. El tribunal elevarà al rector les llistes definitives dels aspirants que han superat les proves per ordre de puntuació, a què fa referència l'apartat 7.6, per a inserir-les en el Diari Oficial de la Generalitat Valenciana.  
10. Presentació de documents  
10.1. En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de la llista d'aprovats, els aspirants proposats hauran de presentar al Servei de Recursos Humans d'aquesta Universitat la següent documentació:  
Certificat de naixement expedit pel Registre Civil corresponent o fotocòpia del DNI o passaport per als nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.  
Fotocòpia compulsada del títol acadèmic exigible segons aquesta convocatòria.  
Declaració de no haver estat separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.  
Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.  
Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitat igual o superior al 33%, així com la seua capacitat per a desenvolupar les funcions que corresponguen a les vacants oferides.  
10.2. La falta de presentació de la documentació dins del termini indicat, excepte els casos de força major, o la falsedat de documents, comportaran la invalidació de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant poguera haver incorregut.  
En aquest supòsit, el tribunal podrà proposar addicionalment la inclusió en la llista dels aspirants aprovat d'un nombre igual al d'exclosos seguint els criteris d'ordre de puntuació de major a menor.  
11. Nomenament de funcionaris  
Finalitzat el procés selectiu i transcorregut el termini de presentació de documents, les persones que l'han superat seran nomenats funcionaris de carrera mitjançant resolució que es publicarà en el Diari Oficial de la Generalitat Valenciana, amb especificació de la destinació adjudicada, d'acord amb l'ordre de puntuació obtingut pels aspirants i segons la petició de destinació a la vista dels llocs vacants que s'oferisquen.  
12. Tribunal  
12.1. El tribunal qualificador d'aquestes proves selectives tindrà l'estructura que figura en l'annex III i serà nomenat pel Rectorat després que s'hagen publicat les llistes definitives d'admesos i d'exclosos, tenint en compte el compliment del principi d'especialitat.  
12.2. La modificació de les condicions en virtut de les quals s'haguera produït el nomenament dels membres del tribunal, sobrevinguda posteriorment, no n'alterarà la validesa. Això no obstant, quan, en atenció a les circumstàncies que concórreguen, la conservació del nomenament poguera afectar el normal funcionament del tribunal, l'òrgan competent podrà portar a terme la seua revocació i a la consegüent substitució del membre de què es tracte, que es faran públiques en el Diari Oficial de la Generalitat Valenciana.  
12.3. Els membres del tribunal hauran d'abstenir-se d'intervenir, i ho hauran de notificar al Rectorat de la Universitat Jaume I, i els aspirants podran recusar-los, quan concórreguen les circumstàncies previstes en els articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
12.4. Tots els membres del tribunal tindran veu i vot, excepte el secretari que no tindrà vot. Les decisions del tribunal es prendran per majoria de vots dels presents, i en cas d'empat es resoldrà amb el vot de la persona que actue de president, que ho serà, en cas d'absència del titular o suplent, el vocal de major edat.  
12.5. El tribunal no podrà constituir-se ni actuar sense la presència del president i secretari o, si escau, de qui els substituïsquen, i de la meitat, almenys, dels seus membres, segons el que disposa l'article 26 de la Llei 30/1992, de 26 de novembre.  
12.6. El tribunal podrà disposar la incorporació als seus treballs d'assessors, per a qualsevol de les proves de què consta el procés selectiu, que es limitaran a prestar la seua col·laboració tècnica en l'exercici de la seua especialitat.  
12.7. En l'exercici tipus test amb respostes alternatives, el tribunal estarà facultat per a establir el nombre de respostes necessàries, una vegada deduïda la penalització que s'indica a l'apartat tres de la base setena, que hauran de obtenir els aspirants per a superar-lo. Així mateix, podrà adoptar les mesures que estime necessàries per al desenvolupament del procés selectiu, en tot allò que no s'estableix en aquestes bases de la convocatòria, i resoldre les qüestions que se susciten relatives a la interpretació i aplicació d'aquestes.  
12.8. A l'empara del que estableix l'article 19.1 del Reial Decret 364/1995, de 10 de març, el tribunal queda facultat per a efectuar les adaptacions de temps i mitjans en la realització de les proves, per a aquells aspirants que tinguen alguna minusvalidesa, sempre que això no comporte menyscabament o reduïsca l'aptitud exigible.  
12.9. La publicació dels acords del tribunal en allò que no s'ha previst en aquestes bases, es portarà a terme al tauler d'anuncis de Recursos Humans del Campus de la Penyeta Roja.  
12.10. El tribunal no podrà declarar seleccionats un nombre major d'aspirants que el de llocs convocats, i seran nul·les de ple dret les propostes que infringisquen aqueixa limitació.  
12.11. Les resolucions del tribunal seran vinculants per a l'òrgan que tinga competència sobre els nomenaments, sense perjudici que aquest en puga portar a terme la revisió d'acord amb les normes reguladores del procediment administratiu.  
12.12. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat segons el que estableix la base 8.2.  
12.13. Als efectes de comunicacions i de qualsevol altres incidències, el tribunal tindrà la seu a la Universitat Jaume I, Campus de la Penyeta Roja.  
12.14. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (DOGV del 17).  
13. Recursos  
Contra la convocatòria, les seues bases i els actes administratius que se'n deriven, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Com a requisit previ per a la interposició del dit recurs s'ha de portar a terme la comunicació prèvia de la interposició, a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Davant les actuacions del tribunal es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de les seues publicacions.  
El recurs es podrà interposar davant l'òrgan que va dictar l'acte que s'impugna o davant el rector com a òrgan competent per a resoldre'l.  
Castelló de la Plana, 30 de juliol de 1997.- El rector de la Universitat Jaume I: Fernando Romero Subirón.   
Annex I  
Centre: Servei de Llengües i Terminologia  
Naturalesa: funcionari  
Sector: administració especial  
Grup: A  
Nivell de complement de destinació: 16  
Complement Específic: E035  
Jornada laboral: 40 hores setmanals  
Requisits segons RLT:  
- Coneixements de valencià de nivell superior o llicenciat en Filologia Valenciana o equivalent.  
Annex II  
Programa  
Bloc 1  
A. Introducció  
1. L'anglès entre les llengües indoeuropees. Història externa i interna de la llengua anglesa.  
2. Presència de la llengua anglesa en organitzacions i manifestacions culturals de caràcter internacional. Presència de la llengua anglesa a Espanya. Els anglicismes.  
3. Institucions jurídiques i econòmiques d'Europa.  
4. Drets lingüístics: la Llei d'Ús i Ensenyament del Valencià.  
5. El llenguatge administratiu valencià. Tradició i modernitat en el seu establiment.  
B. Varietats lingüístiques  
6. Dialectologia anglesa descriptiva. L'anglès americà, anglès britànic i anglès australià.  
7. Registres orals i escrits de l'anglès, espanyol i català contemporanis.  
8. L'anglès cientificotècnic  
9. L'anglès juridicoadministratiu  
10. L'anglès econòmic  
11. L'anglès per a les ciències humanes i socials  
12. L'anglès periodístic  
13. L'anglès literari  
14. El llenguatge acadèmic  
C. Elements de contrast entre l'anglés, l'espanyol i el català  
15. Gènere i nombre en anglès, i comparació amb l'espanyol i el català.  
16. Formació de paraules: prefixació, sufixació, etc. Abreviatures.  
17. Coordinació i subordinació en anglès, espanyol i català.  
18. El substantiu en anglès i comparat amb el català i l'espanyol.  
19. El pronom en anglès i comparat amb el català i l'espanyol.  
20. L'adjectiu en anglès i comparat amb el català i l'espanyol.  
21. El verb en anglès i comparat amb el català i l'espanyol.  
22. L'adverbi en anglès i comparat amb el català i l'espanyol.  
23. Els connectors en anglès, espanyol i català.  
24. Cohesió i coherència en anglès, espanyol i català.  
25. La veu passiva en anglès: usos. Estudi contrastat amb la veu passiva en espanyol i en català.  
26. El temps, l'aspecte i el mode verbal en anglès, català i espanyol.  
27. "Phrasal verbs" i "Prepositional verbs".  
28. Ordre de paraules en l'oració.  
29. L'expressió de la voluntat: permís, ordre i prohibició. Consell, suggeriment, oferiment, petició i intenció.  
30. La condició i la hipòtesi.  
31. Assentiment, dissentiment i dubte  
32. Concepte de "countable" i "uncountable". Implicacions morfològiques, semàntiques i sintàctiques.  
33. La capacitat i la possibilitat. L'escala de probabilitat.  
D. Teoria de la traducció  
34. Tipologies textuals i gèneres de textos en anglès, català i espanyol.  
35. La traducció de les expressions idiomàtiques angleses.  
36. Macrosignes i microsignes culturals.  
37. Introducció a la terminologia.  
38. Neologismes en anglès, català i espanyol.  
39. Pragmàtica i intencionalitat en anglès.  
40. Estratègies bàsiques de traducció general.  
41. Teories contemporànies de la traducció.  
42. Eines tecnològiques en traducció: traductors, correctors, programes informàtics, etc.  
43. Problemes relacionats amb la traducció de registres i dialectes anglesos.  
44. La traducció dels elements creatius: el llenguatge figurat i els jocs de paraules.  
Bloc II  
1. La Constitució espanyola de 1978. Drets i deures fonamentals. El govern i les Corts Generals de l'estat, composició i funcions.  
2. L'Estatut d'Autonomia de la Comunitat Valenciana: estructura. Les Corts Valencianes. El president de la Generalitat Valenciana. El Govern valencià.  
3. Les classes de personal al servei de la Generalitat Valenciana. Accés i provisió de llocs de treball en la funció pública valenciana.  
4. El procediment administratiu. Les fases del procediment administratiu: iniciació, ordenació, instrucció i terminació. El desistiment i la renúncia. La caducitat. Notificació dels actes administratius. Els recursos administratius: concepte i classes.  
5. La Llei Orgànica de Reforma Universitària.  
6. Decret 5/1997, de 28 de gener, del Govern Valencià, pel qual s'aproven els Estatuts de la Universitat Jaume I de Castelló.  
7. Règim de l'alumnat. Accés. Permanència. Drets i deures. Règim de beques i ajudes a l'estudi.  
8. Reglament de personal docent i investigador: característiques i classes. El personal d'administració i serveis: característiques i classes.  
Annex III  
Tribunal qualificador  
Tribunal titular  
President: el rector o persona en qui delegue.  
Vocals:  
- 2 en representació de la Universitat Jaume I  
- 2 en representació de les centrals sindicals amb representació en la Junta de Personal del PAS.  
Secretari  
El cap del Servei de Recursos Humans, que actuarà amb veu però sense vot.  
Tribunal suplent:  
La mateixa estructura